./data/phi0914/phi00131/phi0914.phi00131.perseus-lat1.xml
Titus Livius (Livy)
Apustium legatum cum parte copiarum ad depopulandos hostium fines mittit             Apustius, extrema Macedoniae populatus,       Corrhago et Gerrunio et Orgesso castellis primo impetu captis ad Antipatream, in       faucibus angustis sitam urbem, venit   ac primo       evocatos principes ad colloquium, ut fidei Romanorum se committerent, perlicere       est conatus; deinde, ubi magnitudine ac moenibus situque urbis freti dicta       aspernabantur,  vi atque armis adortus       expugnavit puberibusque interfectis, praeda omni militibus concessa diruit muros       atque urbem incendit   hic metus  Codrione, satis validum et munitum oppidum, sine certamine ut dederetur       Romanis, effecit   praesidio ibi relicto       Cnidus—nomen propter alteram in Asia urbem quam oppidum notius—vi capitur        revertentem legatum ad consulem cum satis magna praeda Athenagoras quidam,       regius praefectus, in transitu fluminis a novissimo agmine adortus postremos       turbavit   ad quorum clamorem et trepidationem       cum revectus equo propere legatus signa convertisset et coniectis in medium       sarcinis aciem derexisset, non tulere impetum Romanorum militum regii  multi ex       iis occisi, plures capti   legatus incolumi       exercitu reducto ad consulem remittitur inde extemplo ad classem